b'\n_START_ARTICLE_\nCas Brugal\n_START_SECTION_\nOrigen del nom\n_START_PARAGRAPH_\nBrugal \xc3\xa9s un acr\xc3\xb2stic que ve de "Basuras RUrales Gesti\xc3\xb3n ALicante". Com altres noms d\'operacions policials a l\'estat espanyol, el nom de l\'operaci\xc3\xb3 "Brugal" guarda connexi\xc3\xb3 els fets sobre els quals s\'indaga -en aquest cas, la gesti\xc3\xb3 de la recollida i emmagatzematge d\'escombraries en municipis de Val\xc3\xa8ncia.\n_START_SECTION_\nPrimera etapa del cas (2006-2007)\n_START_PARAGRAPH_\nLa investigaci\xc3\xb3 sobre el Cas Brugal es remunta al mar\xc3\xa7 del 2006, quan l\'empresari oriol\xc3\xa0 \xc3\x81ngel Fenoll va revelar un enregistrament de veu amb un regidor en la qual es parlava d\'un intent de suborn al batle, Jos\xc3\xa9 Manuel Medina, i altres jurats d\'Oriola per part de l\'empresa competidora Urbaser, en relaci\xc3\xb3 a l\'adjudicaci\xc3\xb3 del contracte dels serveis de recollida d\'escombraries a Oriola, en la comarca valenciana del Baix Segura. L\'empresa d\'\xc3\x81ngel Fenoll era una de les cinc empreses candidates per a gestionar les escombraries d\'aquest municipi, i Fenoll va gravar amb c\xc3\xa0mera oculta cintes en les seues reunions amb empresaris i responsables pol\xc3\xadtics valencians. Eixes cintes van ser despr\xc3\xa9s les quals van donar motiu a la investigaci\xc3\xb3 de la trama. _NEWLINE_El maig de 2007, la Policia Nacional Espanyola va detenir, a inst\xc3\xa0ncies de la Fiscalia Anticorrupci\xc3\xb3, a \xc3\x81ngel Fenoll i a altres cinc persones, per una suposada trama de suborns en l\'adjudicaci\xc3\xb3 dels serveis de recollida d\'escombraries en el Baix Segura. Al costat de Fenol, van ser detinguts el fill de l\'empresari, Antonio \xc3\x81ngel Fenoll; el seu germ\xc3\xa0 Ram\xc3\xb3n Fenoll; l\'exedil del Centre Liberal, Jes\xc3\xbas Ferr\xc3\xa1ndez; el regidor de Turisme del Partit Popular d\'Albatera, Javier Bru; i un detectiu._NEWLINE_Despr\xc3\xa9s d\'aquesta primera detenci\xc3\xb3, nom\xc3\xa9s \xc3\x81ngel Fenoll, el seu fill Antonio \xc3\x81ngel Fenoll, i Javier Bru (que era tamb\xc3\xa9 administrador de les empreses de Fenoll) van romandre un mes en la pres\xc3\xb3, per delictes d\'extorsi\xc3\xb3 amb enregistraments de veu i suborn, d\'on van eixir previ pagament d\'un total de 260.000 euros en fian\xc3\xa7a._NEWLINE_En declaracions a la premsa, \xc3\x81ngel Fenoll va deixar clar ja en el 2006 que les seues relacions amb els responsables de la casa de la vila d\'Oriola es remuntaven a molts anys abans i va avisar que alguns dels enregistraments de veu que guardava podien portar a la pres\xc3\xb3 a m\xc3\xa9s d\'un. Va citar a manera d\'exemple a Luis Fernando Cartagena, batle d\'Oriola entre 1987 i 1997, amb el qual Fenoll va col\xc2\xb7laborar en el 1993 en actes delictius que van tenir lloc en el 2002 a l\'esc\xc3\xa0ndol del donatiu de l\'Hospital San Juan de Dios. Fenoll va falsificar factures per traure a Luis Fernando Cartagena d\'un comprom\xc3\xads, i en agra\xc3\xafment per la seua lleialtat, Luis Fernando Cartagena va adjudicar a Fenoll el contracte d\'escombraries de tota la costa, que aquest va seguir gaudint durant nombrosos anys. En el 1997, malgrat tot, el delicte va ser denunciat i, en el 2002, l\'Audi\xc3\xa8ncia d\'Alacant va trobar a ambd\xc3\xb3s culpables de delictes de falsedat en document mercantil i malversaci\xc3\xb3 de cabals p\xc3\xbablics. Fenoll va ser condemnat a un any de pres\xc3\xb3, pel que, en ser la pena inferior a dos anys, no hagu\xc3\xa9 d\'ingressar a la pres\xc3\xb3, per\xc3\xb2 Cartagena, que va ser condemnat a quatre anys, va ingressar en el Centre Penitenciari Alacant II de Villena el 17 de juliol del 2008.'